IZBORNO POVJERENSTVO

ZA IZBOR ČLANOVA VIJEĆA MJESNIH ODBORA

KLASA: 013-01/20-01/2

URBROJ: 2106/01-02-02-20-45

Buzet, 22. veljače 2020.

Na temelju članka 53. Zakona o lokalnim izborima (Narodne novine broj 144/12, 121/16, 98/19) te članka 24. stavka 1. i članka 25. Odluke o izboru članova vijeća mjesnih odbora na području Grada Buzeta (Službene novine Grada Buzeta broj 7/11), Izborno povjerenstvo za izbor članova vijeća mjesnih odbora (u nastavku: izborno povjerenstvo) dana 22. veljače 2020. propisuje

## OBVEZATNE UPUTE BROJ MSGB-VIII

**o zaštiti osobnih podataka**

1. **UVODNO**

Na postupak obrade osobnih podataka osoba koje sudjeluju u postupku izbora za članove vijeća mjesnih odbora na području Grada Buzeta (u nastavku: izbori) osobni podaci, na odgovarajući način primjenjuju se odredbe propisa kojima se uređuje zaštita osobnih podataka.

# VODITELJ OBRADE OSOBNIH PODATAKA

(1) Voditelji obrade osobnih podataka je izborno povjerenstvo koje je u skladu s odredbama Zakona nadležno za poduzimanje određene izborne radnje.

(2) Voditelji obrade osobnih podataka u pogledu prikupljanja potpisa birača i podnošenja prijedloga kandidata su politička stranka ili političke stranke koje podnose prijedlog kandidata, birač podnositelj prijedloga kandidata odnosno kandidat.

(3) Voditelj obrade osobnih podataka predsjednika, članova i njihovih zamjenika biračkih odbora je izborno povjerenstvo koje ih imenuje.

1. Voditelj obrade osobnih podataka promatrača su ovlašteni predlagatelji promatrača iz Obvezatnih uputa broj MSGV IV o pravima i dužnostima promatrača i o načinu promatranja rada te izborno povjerenstvo.
2. Voditelji obrade mogu obradu osobnih podataka povjeriti izvršitelju obrade poštujući zahtjeve propisa o zaštiti podataka.

# SVRHA OBRADE OSOBNIH PODATAKA

(1) Obrađuju se samo oni osobni podaci koji su nužni za provedbu pojedinih izbornih radnji.

(2) Osoba čiji se osobni podaci obrađuju mora biti upoznata o svrsi obrade osobnih podataka.

# 4. OSOBE ČIJI SE OSOBNI PODACI OBRADUJU

Pri provođenju izbora obraduju se osobni podaci: članova tijela za provođenje izbora radi njihova imenovanja i isplate naknade za rad na izborima, kandidata, birača, kontakt osobe naznačene na prijedlogu kandidata radi daljnje obrade radi provedbe izbora i promatrača radi promatranja izbornog postupka.

# 5. VRSTE OSOBNIH PODATAKA KOJI SE OBRADUJU

(1) Pri provođenju izbora obrađuju se sljedeći osobni podaci:

- osobni podaci članova tijela za provođenje izbora: ime i prezime, adresa prebivališta, osobni identifikacijski broj, kontakt podaci, datum rođenja, podatak o bankovnom računu, podatak o mirovinskom osiguranju i potpis;

- osobni podaci kandidata: ime i prezime, adresa prebivališta, spol, nacionalnost, broj važeće osobne iskaznice i mjesto njezina izdavanja i osobni identifikacijski broj,

- osobni podaci birača: ime i prezime, adresa prebivališta, spol, nacionalnost, broj važeće osobne iskaznice i mjesto njezina izdavanja i osobni identifikacijski broj,

- osobni podaci promatrača: ime i prezime, osobni identifikacijski broj, mjesto i broj izdavanja identifikacijske isprave promatrača,

1. Voditelj obrade može tražiti i obrađivati i druge podatke ako su isti potrebni za izvršavanje zakonskih obveza voditelja obrade.
2. U obrascima u postupku pripreme i provedbe izbora podrobnije se naznačuju traženi osobni podaci za pojedine svrhe.

# 6. PROVJERA TOČNOSTI OSOBNIH PODATAKA PUTEM NADLEŽNIH TIJELA

Radi provjere točnosti osobnih podataka iz točke 5. ovih Obvezatnih uputa, na zahtjev izbornog povjerenstva dostavit će i/ili omogućiti preuzimanje: ministarstvo nadležno za registar birača - podatke iz registra birača, ministarstvo nadležno za unutarnje poslove - podatke o prebivalištu i identifikacijskim ispravama birača i ministarstvo nadležno za financije - podatke o osobnom identifikacijskom broju.

# 7. VRIJEME OBRADE OSOBNIH PODATAKA

(1) Osobni podaci iz točke 5. ovih Obvezatnih uputa obraduju se tijekom vremena potrebnog za ostvarenje svrhe za koju se obraduju u rokovima određenim Zakonom i drugim mjerodavnim propisima,

(2) Nakon isteka propisanih rokova, s osobnim podacima postupa se u skladu s posebnim propisima koji uređuju pitanja vezano uz arhiviranje arhivskog gradiva te izlučivanje registraturnog gradiva.

# 8. JAVNA OBJAVA OSOBNIH PODATAKA

(1) Radi kandidiranja na izborima javno se objavljuju osobni podaci sadržani u pravovaljanoj listi kandidata na način predvedena Zakonom.

(2) Radi objave rezultata izbora javno se objavljuju osobni podaci izabranog kandidata na način propisan Zakonom,

(3) Radi imenovanja članova i njihovih zamjenika tijela za provedbu izbora i provedbu izbora, na mrežnoj stranici Grada Buzeta mogu se objaviti imena i prezimena članova tijela za provedbu izbora.

(4) Osobni podaci iz stavaka 1. do 3. ove točke javno objavljeni na web stranici Grada Buzeta uklonit će se s mrežne stranice po isteku rokova propisanih u svrhu za koju se obraduju i u rokovima određenim Zakonom i drugim mjerodavnim propisima.

# 9. OBJAVA I STUPANJE NA SNAGU

Ove Obvezatne upute stupaju na snagu danom donošenja te će se objaviti na web stranici Grada Buzeta.

PREDSJEDNICA

Margareta Vivoda v.r.